CELEX: 62017CN0588
Language: da
Date: 2017-10-09 00:00:00
Title: Sag C-588/17 P: Appel iværksat den 9. oktober 2017 af Kongeriget Spanien til prøvelse af dom afsagt af Retten (Sjette Afdeling) den 20. juli 2017 i sag T-143/15, Kongeriget Spanien mod Europa-Kommissionen

8.1.2018   
            
            
               DA
            
            
               Den Europæiske Unions Tidende
            
            
               C 5/21
            
         Appel iværksat den 9. oktober 2017 af Kongeriget Spanien til prøvelse af dom afsagt af Retten (Sjette Afdeling) den 20. juli 2017 i sag T-143/15, Kongeriget Spanien mod Europa-Kommissionen
   (Sag C-588/17 P)
   (2018/C 005/29)
   Processprog: spansk
   
      Parter
   
   
      Appellant: Kongeriget Spanien (ved M.J. García-Valdecasas Dorrego, som befuldmægtiget)
   
      Den anden part i appelsagen: Europa-Kommissionen
   
      Appellanten har nedlagt følgende påstande
   
   
               —
            
            
               Der gives medhold i den foreliggende appel, og Rettens dom af 20. juli 2017, som er afsagt i sag T-143/15, Kongeriget Spanien mod Europa-Kommissionen (ECLI:EU:T:2017:534), ophæves delvist for så vidt angår den finansielle korrektion, som er pålagt Kongeriget Spanien, om udelukkelse fra EU-finansiering af visse udgifter, som medlemsstaterne har afholdt inden for rammerne af Den Europæiske Garantifond for Landbruget (EGFL) og Den Europæiske Landbrugsfond for Udvikling af Landdistrikterne (ELFUL) (EUT af 23.1.2015, s. 62-205/75), som henhører under begrebet naturbetingede ulemper og begrebet miljøvenlige landbrugsforanstaltninger i den selvstyrende region Castilla y Leóns program for udvikling af landdistrikter, for så vidt angår det beløb på 1 793 798,22 EUR, der svarer til den del af støtten, som er ydet til områder med naturbetingede ulemper.
               
            
         
               —
            
            
               I den nye dom, der afsiges, annulleres Kommissionens gennemførelsesafgørelse af 18. januar 2015, for så vidt angår den finansielle korrektion, som er pålagt Kongeriget Spanien, om udelukkelse fra EU-finansiering af visse udgifter, som medlemsstaterne har afholdt inden for rammerne af Den Europæiske Garantifond for Landbruget (EGFL) og Den Europæiske Landbrugsfond for Udvikling af Landdistrikterne (ELFUL) (EUT af 23.1.2015, s. 62-205/75), som hen hører under begrebet naturbetingede ulemper og begrebet miljøvenlige landbrugsforanstaltninger i den selvstyrende region Castilla y Leóns program for udvikling af landdistrikter, for så vidt angår det beløb på 1 793 798,22 EUR, der svarer til den del af støtten, som er ydet til områder med naturbetingede ulemper.
               
            
         
      Anbringender og væsentligste argumenter
   
   
               1.
            
            
               
                  En åbenbar urigtig gengivelse af de faktiske omstændigheder
               
               Der foreligger en åbenbar urigtig gengivelse af de faktiske omstændigheder, for så vidt som i) der, således som Kongeriget Spanien anførte og godtgjorde ved sit søgsmål, blev indgået en aftale i forligsorganet om det grundlag, som den finansielle korrektion skulle anvendes på, og for så vidt som ii) Kongeriget Spanien har påvist, hvordan foderarealer, hvorpå der ikke går dyr, kan være omfattet af de omtvistede foranstaltningers anvendelsesområde og derfor være berørt af de korrektioner, som Kommissionen har pålagt.
            
         
               2.
            
            
               
                  En retlig fejl med hensyn til omfanget af værdien af forligsorganets aftaler, som indebærer en åbenbar tilsidesættelse af princippet om god forvaltningsskik og princippet om loyalt samarbejde
               
               Rettens ræsonnement er behæftet med en retlig fejl, idet værdien og virkningen af de delaftaler, som indgås mellem Kommissionen og en medlemsstat i forligsorganet, hermed ikke anerkendes. Retten har ligeledes åbenbart tilsidesat princippet om god forvaltningsskik og princippet om loyalt samarbejde ved med sit ræsonnement at legitimere, at en myndighed ensidigt og uden begrundelse kan underkende aftaler, som stater indgår i forbindelse med forligsprocedurer, der er iværksat lovligt netop med det formål, at Kommissionen og medlemsstaterne skal nå frem til en aftale.
            
         
               3.
            
            
               
                  En retlig fejl som følge af en manglende begrundelse af den appellerede dom
               
               Retten har ikke taget stilling til stævningens punkt III.2.3, hvori det er gjort gældende, at artikel 31, stk. 2, i forordning 1290/2005 (1) og proportionalitetsprincippet er blevet tilsidesat, eftersom det grundlag, som Kommissionen henviste til med henblik på anvendelsen af den finansielle korrektion, omfattede modtagere af støtte til områder med ulemper uden foderarealer.
            
         
               4.
            
            
               
                  En retlig fejl med hensyn til rækkevidden af artikel 31, stk. 2, i forordning nr. 1290/2005 og domstolskontrollen med proportionalitetsprincippet samt en tilsidesættelse af princippet om en god retspleje
               
               Retten har ikke foretaget den domstolskontrol, som den er forpligtet til i henhold til forordningens artikel 31, stk. 2, og proportionalitetsprincippet, og hvorved det skal fastslås, om medlemsstaten har opfyldt sin forpligtelse til at fastslå, om Kommissionen har begået en fejl med hensyn til de finansielle følger af denne overtrædelse. Retten har heller ikke efterprøvet Kongeriget Spaniens oplysninger, som påviste Kommissionens fejl.
               Rettens ræsonnement indebærer en tilsidesættelse af princippet om en god retspleje, idet der hermed ses bort fra, at Kongeriget Spanien har fastsat antallet af bedrifter, som er underlagt pligten til optælling af kvæg, og idet det fraviger den genstand for sagen, som parterne har fastsat.
            
         
      (1)  Rådets forordning (EF) nr. 1290/2005 af 21.6.2005 om finansiering af den fælles landbrugspolitik (ikke længere i kraft) (EUT 2005, L 209, s. 1).